LAMPIRAN

**UNIVERSITI TUN HUSSEIN ONN MALAYSIA**

**KEBENARAN PULANG AWAL SATU JAM KEPADA**

**PEGAWAI WANITA MENGANDUNG**

1. **TUJUAN**

Pekeliling Pengurusan ini adalah mengenai Kebenaran Pulang Awal Satu Jam Kepada Pegawai Wanita Mengandung di Universiti Tun Hussein Onn Malaysia.

1. **LATAR BELAKANG**
	1. Kerajaan sentiasa memberi perhatian terhadap pegawai wanita dalam Perkhidmatan Awam. Pada masa ini, pegawai wanita telah diberikan kemudahan Cuti Bersalin dan Cuti Menjaga Anak. Selaras dengan keprihatinan berterusan terhadap pegawai wanita, Kerajaan telah bersetuju memperkenalkan satu lagi inisiatif iaitu memberi kebenaran pulang awal satu jam kepada pegawai wanita yang mengandung lima bulan dan ke atas.
	2. Selain itu, kemudahan ini juga dipanjangkan kepada suami yang merupakan pegawai Perkhidmatan Awam dan bekerja di lokasi yang berdekatan yang pulang bersama isterinya bagi membolehkan suami membantu isteri semasa dalam perjalanan,

# PELAKSANAAN

* 1. Pelaksanaan kemudahan ini adalah seperti berikut :
1. kemudahan ini diperuntukkan kepada semua pegawai Universiti Tun Hussein Onn Malaysia yang bertaraf tetap dan kontrak (*contract of service*);
2. pegawai wanita yang mengandung dan tidak mempunyai masalah kesihatan, dibenarkan menggunakan kemudahan ini ketika usia kandungan mencecah 24 minggu;
3. pegawai wanita yang mengandung dan mempunyai masalah kesihatan, dibenarkan menggunakan kemudahan ini ketika usia kandungan mencecah 22 minggu.
4. kemudahan ini akan tamat sehari selepas tarikh akhir yang diluluskan atau pada tarikh mulanya Cuti Bersalin, mengikut mana yang terdahulu.
5. Kemudahan ini dipanjangkan kepada pegawai lelaki tertakluk kepada syarat berikut :
	1. pegawai lelaki berkenaan pulang bersama-sama isterinya yang merupakan pegawai UTHM atau pegawai perkhidmatan awam yang mengandung lima bulan dan ke atas; dan
	2. isteri pegawai telah diberi kelulusan oleh Ketua Jabatan untuk menggunakan kemudahan ini.
6. Peraturan kerja lebih masa dalam melaksanakan kemudahan ini adalah seperti berikut :
	1. Pegawai yang memilih untuk menggunakan kemudahan ini tidak dibenarkan menuntut bayaran lebih masa bagi tujuan menyelesaikan tugasan hakiki yang tertunggak kerana pulang lebih awal.
	2. Ketua Jabatan boleh mengarahkan pegawai untuk bekerja lebih masa atas sebab kepentingan perkhidmatan selaras dengan peraturan lebih masa yang berkuat kuasa. Walau bagaimanapun, tuntutan bayaran lebih masa hanyalah dibenarkan bagi kerja-kerja selain daripada kerja-kerja tertunggak yang disebabkan oleh penggunaan kemudahan ini.
7. Kemudahan ini adalah terpakai pada setiap hari bekerja kecuali hari khamis.